ઉલ્લેખનીય છે કે અમદાવાદ શહેરમાં માણેકચોક વિસ્તારમાં પણ અનેક સોની સોનાના દાગીના બનાવવાનું કામ કરે છે. મોટા ભાગે પશ્ચિમ બંગાળના કારીગરો આ સોનું બનાવતા હોય છે. સોનીઓ કારીગરો પર વિશ્વાસ મૂકીને લાખો રૂપિયાનું સોનું બનાવવા માટે આપતા હોય છે, પરંતુ કેટલાક કારીગરો વિશ્વાસઘાત કરી લાખો રૂપિયાનું સોનું લઇ પશ્ચિમ બંગાળ પોતાના વતનમાં નાસી જાય છે. આવા તો અનેક કિસ્સાઓ પહેલા બની ચૂક્યા છે, જેમાં પોલીસ ક્યારેક જ આરોપી સુધી પહોંચી શકે છે અથવા તો તમામ સોનું પરત મેળવે છે.